CELEX: 32017R1547
Language: da
Date: 2017-09-14 00:00:00
Title: Rådets forordning (EU) 2017/1547 af 14. september 2017 om ændring af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

15.9.2017   
            
            
               DA
            
            
               Den Europæiske Unions Tidende
            
            
               L 237/37
            
         RÅDETS FORORDNING (EU) 2017/1547
   af 14. september 2017
   om ændring af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   Rådets afgørelse 2014/145/FUSP af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Foranstaltningerne i afgørelse 2014/145/FUSP får virkning ved Rådets forordning (EU) nr. 269/2014 (2).
            
         
               (2)
            
            
               Den 14. september 2017 vedtog Rådet gennemførelsesforordning (EU) 2017/1549 (3) om gennemførelse af forordning (EU) nr. 269/2014, hvorved »Crimean Sea Ports« blev opført på listen over personer og enheder.
            
         
               (3)
            
            
               Den 14. september 2017 vedtog Rådet afgørelse (FUSP) 2017/1561 (4) om ændring af afgørelse 2014/145/FUSP, hvorved det indførte en undtagelse for betalinger til Crimean Sea Ports for tjenester, der er ydet i havnene Kertj fiskerihavn, Jalta handelshavn og Jevpatorija handelshavn, og tjenester ydet af Gosgidrografiya og af havneterminalfilialer af Crimean Sea Ports.
            
         
               (4)
            
            
               Det er nødvendigt at indføre regulering på EU-plan for at gennemføre gennemførelsesforordning (EU) 2017/1549 og afgørelse (FUSP) 2017/1561, navnlig for at sikre, at de økonomiske aktører i alle medlemsstater anvender dem på samme måde.
            
         
               (5)
            
            
               Forordning (EU) nr. 269/2014 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EU) nr. 269/2014 foretages følgende ændringer:
   
               1)
            
            
               Følgende artikel indsættes:
               »Artikel 6a
               Uanset artikel 2, stk. 2, kan medlemsstaternes kompetente myndigheder tillade betalinger til Crimean Sea Ports for tjenester, der ydes i Kertj fiskerihavn, Jalta handelshavn og Jevpatorija handelshavn, og tjenester, der ydes af Gosgidrografiya og havneterminalfilialer af Crimean Sea Ports.«
            
         
               2)
            
            
               Artikel 12, stk. 1, litra a), affattes således:
               
                           »a)
                        
                        
                           indefrosne midler i medfør af artikel 2 og om tilladelser, der gives i medfør af artikel 4, 5, 6 og 6a«.
                        
                     
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. september 2017.
      
         
            På Rådets vegne
         
         A. ANVELT
         
            Formand
         
      
   
   
      (1)  EUT L 78 af 17.3.2014, s. 16.
   
      (2)  Rådets forordning (EU) nr. 269/2014 af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT L 78 af 17.3.2014, s. 6).
   
      (3)  Rådets gennemførelsesforordning (EU) 2017/1549 af 14. september 2017 om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (se side 44 i denne EUT).
   
      (4)  Rådets afgørelse (FUSP) 2017/1561 af 14. september 2017 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (se side 72 i denne EUT).